Grootste Njala-bul behaal rekordprys in LimpopoDie Njala-bul. Foto: Verskaf ’n Njala-bul wat die glo die grootste in die wêreld is, is oor die naweek tydens ŉ wildveiling by die Oljaco Wildhandelaars in Vaalwater, Limpopo, vir R1,65 miljoen verkoop. Landbou.com berig die bul is toevallig deur Coena Smith van Oljaco Wildhandelaars gevind in die proses om wild vir dié veiling te vang. Die dier se horingspan is 34 en vyf agtste duim. Volgens die berig is die vorige Roland Ward-inskrywing vir ’n rekord-horingspan vir ’n Njala 33 duim. Neil Swart, afslaer van Vleissentraal, het gesê die vorige rekordprys van R83 000 vir ’n Njala-bul is verlede jaar op ’n veiling in Sun City aangeteken. Piet du Toit het R1,65 miljoen vir dié reuse Njala-bul opgedok. Lees meer hier.